കുമരകത്ത് ശാന്തിയാത്ര കുമരകം : ശ്രീകുമാരമംഗലം ദേവസ്വത്തിന്റെയും, വിവിധ എസ്.എന്.ഡി.പി ശാഖകളുടെയും, ശ്രീനാരായണീയ പ്രസ്ഥാനങ്ങളുടെയും നേതൃത്വത്തില് കുമരകത്ത് മഹാസമാധി ദിനം ആചരിച്ചു. നാലു ശാഖകളുടെയും ഗുരുദേവേ മന്ദിരങ്ങളില് രാവിലെ ഗുരുപൂജ, ഗുരു പുഷ്പാഞ്ജലി, സമൂഹപ്രാര്ത്ഥന, ഗുരുദേവ കൃതികളുടെ പാരായണം എന്നിവ നടന്നു. പള്ളിച്ചിറയിലെ ഗുരുദേവ ക്ഷേത്രത്തില് രാവിലെ എട്ടു മുതല് രവിവാര പാഠശാല വിദ്യാര്ത്ഥികളുടെയും വനിതാ സംഘം അംഗങ്ങളുടെയും നേതൃത്വത്തില് ഗുരുദേവ കൃതികള് ആലപിച്ചു. എസ്.കെ.എം ദേവസ്വത്തിന്റെ നേതൃത്വത്തില് ശാന്തിയാത്ര കൊവിഡ് മാനദണ്ഡങ്ങള് പാലിച്ച് 153ാം നമ്ബര് ശാഖയില് നിന്ന് ക്ഷേത്രത്തിലേക്ക് നടത്തി. ദേവസ്വം പ്രസിഡന്റ് അഡ്വ.വി.പി.അശോകന്, സെക്രട്ടറി കെ.ഡി.സലിമോന് എന്നിവര് നേതൃത്വം നല്കി. എരമല്ലൂര് ഉഷേന്ദ്രന് തന്ത്രി പ്രഭാഷണം നടത്തി. തുടര്ന്ന് സമൂഹ പ്രാര്ത്ഥനയും നടന്നു. എസ്.എന് സ്പോര്ട്സ് ക്ലബ് പ്രസിഡന്റ് എം. എന്.ഗോപാലന് തന്ത്രി, സെക്രട്ടറി അനില്കുമാര് എന്നിവരുടെ നേതൃത്വത്തില് അന്നദാനവുമുണ്ടായിരുന്നു.